පාලම පසුකර දකුණට හැරී ටිකක් තැන් ගිය විට මේ පෞරාණික විහාරස්ථානය හමුවෙනවා.කීර්ති ශ්‍රී රාජසිංහරජතුමාවිසින් මෙම විහාරස්ථානය ගොඩනැගීම ආරම්භ කල අතර රාජාධි රාජසිංහ රජතුමා විසින් මෙහි වැඩ නිමකොට මොරතොට ධම්මබුද්ධ හිමිට පූජාකල බව සඳහන්වෙනවා.ඒ ක්‍රි:ව 1786 තරම් ඈත අතීතයකදී.මෙම ලෙන් විහාරය දිගින් රියන් දොළහක්ද, පළලින් රියන් අටක්ද, උසින් රියන් තුනක් ද වන බව දැන ගැනීමට ලැබුනා.මෙහි ඇති චිත්‍ර මහනුවර යුගයේ සිතුවම් කලාවේ උච්චතම අවස්ථාවක් නිරූපණය කරනවා.දේවේන්ද්‍ර මූලාචාරී ප්‍රමුඛ දෙවරගම්පල සිල්වත් තැන, හිරියාල නයිදේ සහ නීලගම පටබැඳි ආදීසිත්තරුන් විසින් සිතුවම් කල මෙහි චිත්‍ර අතර වෙස්සන්තර ජාතකය, මහා සුතසෝම ජාතකය, සන්තුභක්ත ජාතකය හා මහා සීලව ජාතකය, මාර පරාජය, පොලෝ මහී කාන්තාව, සදිව්‍ය ලෝකය, සූවිසි විවරණය ආදී චිත්‍ර දැකගැනීමට හැකියි.මේ තියෙන්නේ දෙගල්දොරු විහාරයේදී මගේ නෙත ගැ‍ටුනු දසුන් පෙලක්.මේ මැද සේයාරුවේ දැක්වෙන්නේ පිහිටි ගලෙන්ම නිර්මාණය කර තිබූ සැතපෙන බුද්ධ ප්‍රතිමාව.